Barbara Bennett

Barbara Jane Bennett (født 13. august 1906 i New Jersey, død 8. august 1958 i Montréal i Canada) var en amerikansk scene- og filmskuespiller og danser.

Familie 
Bennett var den andre av tre døtre av skuespiller Richard Bennett og hans kone, skuespilleren, Adrienne Morrison i Palisades Park, New Jersey. Hennes farfar var sceneartisten Lewis Morrison. Hennes eldre søster Constance ble, likeledes som hennes yngre søster Jean, artist.

Personlig liv 
Bennett var gift fire ganger og hadde fem barn. Den 28. januar 1929 giftet hun seg med tenoren Morton Downey. Paret hadde fire biologiske barn, inkludert sønnen, Morton Downey Jr og et adoptert femte barn, Michael. De ble skilt i juni 1941. Bennett giftet seg senere med skuespiller Addison Randall, en populær romantisk stjerne og en syngende cowboy. Den 16. juli 1945 døde Randall etter et hjerteinfarkt som følge av fall fra en hest under opptaket av The Royal Mounted Rides Again. Bennett giftet på nytt, nå med Laurent Suprenant, i 1954. Paret flyttet til Montréal i 1957 og forble sammen til hennes død året etter.

Bennett arbeidet senere som litterær konsulent for produsent Walter Wanger, som var gift med hennes søster, Joan. I sin stilling søkte Bennett etter de beste bestselgere og liknende som kunne være potensielle manuskripter for nye filmer, spesielt egnet for hennes søster, Joan.

Død 
Den 8. august 1958, fem dager før sin 52. fødselsdag, døde Bennett etter det som media beskrev som en udefinert «lang sykdom» i Montreal. I løpet av sitt liv hadde Bennett forsøkt å begå selvmord fire ganger. Siden omstendighetene rundt henne var vage, og Bennetts søster Joan avslo å diskutere detaljer omkring hennes død, oppstod det rykter om at Bennett til slutt hadde lykkes i å ende sitt liv. I sine memoarer i 1982 skrev Louise Brooks, en venninne fra lang tid tilbake, boken Lulu In Hollywood, hvor hun skrev om Bennett: «Barbara made a career of her emotions. Periods of work or marriage were terminated by her frightening, abandoned laughter of despair and failure. Only her death, in 1958, achieved in her fifth suicide attempt, could be termed a success.»

Hun ble gravlagt ved Burtonville Union Cemetery i Lacolle i Quebec. En minnestund ble senere holdt i Church of the Good Shepherd i Beverly Hills.

Broadway-opptredener

Filmografi

Referanser

Eksterne lenker 
 
 Portrait of Bennett by Nickolas Muray.''<div class="plainlinks hlist navbar mini" id="311" style="position: absolute; right: 15px; display: none;">

Skuespillere fra USA
Personer fra Palisades Park
Personer fra USA av engelsk opphav
Fødsler i 1902
Dødsfall i 1958